****

**TURISTIČKA ZAJEDNICA KVARNERA**

u sklopu projekta „Kvarner Family“ nastavlja intenzivno raditi na promociji obiteljskog smještaja na Kvarneru, stoga upućuje Javni poziv za uključenje u

**akciju Obiteljski paket**

kojom bi se vlasnicima obiteljskog smještaja koji su **nositelji oznake kvalitete „Kvarner Family“** pomoglo u povećanju konkurentnosti apartmana s pomoćnim ležajevima tijekom perioda predsezone i posezone.

Pozivaju se svi vlasnici obiteljskog smještaja nositelji oznake kvalitete **„Kvarner Family“**, i turističke agencije **nositelji oznake kvalitete „Kvarner Family Agency“** da se uključe u akciju Obiteljski paket.

Pozivaju se i svi **pružatelji turističkih/ugostiteljskih usluga** (restorani, muzeji, aquarium-i, spilje, organizatori panoramskih vožnji brodom…) s područja Kvarnera da se uključe u akciju *ponudom kupona u vrijednosti od 10% popusta na ulaznice za neku lokalnu atrakciju ili korištenje usluge*, a koji bi se ponudio gostima u Kvarner Family domaćinstvima koja se uključe u akciju.

Javni poziv objavljen je na portalu Turističke zajednice Kvarnera [www.kvarner.hr/business](http://www.kvarner.hr/business), a eventualna pojašnjenja možete potražiti putem broja telefona 051/272 988.

Svoju prijavu dostavite putem e-mail adrese na kvarner@kvarner.hr i to najkasnije do **01. ožujka 2016. godine.**



